CELEX: 32010D0160
Language: lt
Date: 1268784000000
Title: 2010/160/: 2010 m. kovo 17 d. Komisijos sprendimas, iš dalies keisti Sprendimą 2005/176/EB, nustatantį šifruotą pranešimo apie gyvūnų ligas formą ir kodus, remiantis Tarybos direktyva 82/894/EEB (pranešta dokumentu Nr. C(2010) 1585) (Tekstas svarbus EEE)

18.3.2010   
            
            
               LT
            
            
               Europos Sąjungos oficialusis leidinys
            
            
               L 68/21
            
         KOMISIJOS SPRENDIMAS
   2010 m. kovo 17 d.
   iš dalies keisti Sprendimą 2005/176/EB, nustatantį šifruotą pranešimo apie gyvūnų ligas formą ir kodus, remiantis Tarybos direktyva 82/894/EEB
   (pranešta dokumentu Nr. C(2010) 1585)
   (Tekstas svarbus EEE)
   (2010/160/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1982 m. gruodžio 21 d. Tarybos direktyvą 82/894/EEB dėl pranešimo apie gyvūnų ligas Bendrijoje (1), ypač į jos 5 straipsnio 1 dalį,
   kadangi:
   
               (1)
            
            
               Direktyva 82/894/EEB susijusi su pranešimais apie I priede nurodytų gyvūnų ligų protrūkius.
            
         
               (2)
            
            
               Remiantis Direktyva 82/894/EEB, Komisijos sprendime 2005/176/EB (2) nustatyta šifruota pranešimo apie gyvūnų ligas forma ir kodai. Šio sprendimo X/09 ir X/11 prieduose nurodyti atitinkamai Danijos ir Ispanijos veterinarinių regionų kodai.
            
         
               (3)
            
            
               Danija ir Ispanija pakeitė veterinarinių regionų pavadinimus ir ribas. Šių regionų patikslinimas turi įtakos Pranešimo apie gyvūnų ligas sistemai. Todėl šiuo metu šioje sistemoje išvardyti regionai turėtų būti pakeisti naujais. Todėl Sprendimo 2005/176/EB X/09 ir X/11 priedus tikslinga atitinkamai iš dalies pakeisti.
            
         
               (4)
            
            
               Todėl Sprendimą 2005/176/EB reikėtų atitinkamai iš dalies pakeisti.
            
         
               (5)
            
            
               Siekiant apsaugoti perduodamos informacijos konfidencialumą, šio sprendimo priedų nereikėtų skelbti Europos Sąjungos oficialiajame leidinyje.
            
         
               (6)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2005/176/EB iš dalies keičiamas taip:
   
               1.
            
            
               X/09 priedas pakeičiamas šio sprendimo I priedo tekstu.
            
         
               2.
            
            
               X/11 priedas pakeičiamas šio sprendimo II priedo tekstu.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. kovo 17 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 378, 1982 12 31, p. 58.
   
      (2)  OL L 59, 2005 3 5, p. 40.